राष्ट्रपति ने विदेश सेवा के अधिकारियों से कहा है कि वे विश्व के लिए भारत के प्रवक्ता है और विश्व को भारत की कहानी बताने वाले है। राष्ट्रपति ने बताया कि कैसे कौटिल्य ने राजा को यह सलाह दी थी कि राजदूतों की नियुक्ति में किस तरह की सावधानी बरती जानी चाहिए। कौटिल्य ने कहा था कि राजदूत के रूप में नियुक्त किए जाने वाले व्यक्ति को न तो लालची होना चाहिए और न ही मूर्ख। उसे झूठ भी नहीं बोलना चाहिए। राजदूत को ज्ञानी होना चाहिए।